als_Latn dik_Latn sag_Latn
“Statuti i Komunës” është akti më i lartë juridik i Komunës së Hanit të Elezit, të cilin e miraton Kuvendi i Komunës sipas procedurës së përcaktuar.
Statuti i Komunës zbatohet brenda kufijve të Komunës së Hanit të Elezit“ Komuna” i nënkupton të gjitha definicionet në vijim:
Kuvendi i Komunës dhe cilido Komitet i tij, Kryetar, apo Drejtorat.
“Aktet e Komunës” nënkupton të gjitha Rregulloret, vendimet dhe aktet tjera të nxjerrur nga Komuna.
“Kuvendi i Komunës” nënkupton organin më të lartë legjislativ, i cili miraton Rregullore dhe vendime të rëndësishme për Komunën.
“Kryetar i Komunës” nënkupton Kryetarin e zgjedhur drejtpërdrejt nga votuesit që kanë të drejtë vote në komunë.
“Drejtor” nënkupton të emëruarin nga Kryetari për mandat të njëjtë me kryetarin e Komunës, e i cili/a, drejton një drejtori të caktuar.
Komuna e Hanit të Elezit është njësi themelore e vetëqeverisjes lokale në Republikën e Kosovës, e cila brenda territorit të saj ushtron pushtetin dhe përgjegjësitë, të cilat nuk janë rezervuar shprehimisht për institucionet qendrore. / Në tekstin e mëtejmë Komuna .
Komuna kujdeset që, banorët e saj t’i gëzojnë të drejtat dhe liritë pa dallim race, etnie, gjinie, gjuhe, religjioni, mendimi politik apo mendimi tjetër, prejardhjeje kombëtare apo sociale, pa dallim prone, lindjeje apo ndonjë statusi tjetër, me qëllim që ata gjithashtu të gëzojnë të drejta të barabarta
dhe të drejta për punësim në shërbimet e Komunës në të gjitha nivelet.
Komuna është person juridik me të drejtën për të poseduar dhe administruar pronën, të jetë pronare apo bashkëpronare e ndonjë kompanie publike, për të ushtruar padi dhe për të qenë e paditur në gjykata, për të lidhë kontrata, për të punësuar stafin si dhe për aktivitete tjera në përmbushjen e përgjegjësive ligjore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn